El coll de Balaguer, situat al terme municipal de Vandellos i l'Hospitalet de l'Infant, sempre ha estat al llarg de tota la seva historia un lloc estrategic i de vital importancia, sobretot com a lloc de pas per les comunicacions terrestres. Aquest caracter estrategic encara va agafar un caire més important durant els anys que va durar la Guerra Civil espanyola (1936-1939); ja que els comandaments militars republicans van decidir convertir tot el coll de Balaguer en un autentic camp fortificat. D'aquesta manera el coll de Balaguer es va omplir de trinxeres, nius de metralladores, observatoris, refugis i polvorins, entre d'altres construccions defensives, amb l'objectiu de convertir-se en un enclavament impenetrable, modificant així per complet aquest paratge. Aquest llibre pretén donar a coneixer tots aquests elements del conflicte que van formar part d'aquest gran camp atrinxerat en el que es va convertir el coll de Balaguer durant la guerra. Mitjançant una acurada investigació historica i un treball de camp intensiu, amb mapes i fotografies úniques de tots aquests elements; el llibre també aporta altres dades d'interes sobre la guerra a Vandellos i l'Hospitalet de l'Infant i el coll de Balaguer, com son els bombardeigs aeris, el camp de presoners núm. 2 de l'Hospitalet de l'Infant o el projecte de desembarcament en aquestes costes, entre d'altres informacions; aconseguint així un estudi complet sobre aquest període. 

Joel Ametlla Pla (Albesa, 1990). Arquitecte per la Universitat Rovira i Virgili, investigador i especialista en patrimoni fortificat de la primera meitat del segle xx. És també membre i cofundador de GRIEGC (Grup de Recerca i d’Investigació d’Espais de la Guerra Civil) i participant en el projecte del Pla especial de protecció de les restes de la Guerra Civil del coll de Balaguer (2015).

Adrián Cabezas Sánchez (Vilanova i la Geltrú, 1981). Doctor en Història Contemporània per la Universitat de Barcelona, és autor de diferents títols i investigacions de la Guerra Civil, entre els quals destaca  La defensa de la costa a la província de Tarragona (1936-1939) (2017), entre d’altres. És també membre i cofundador de GRIEGC (Grup de Recerca i Investigació d’Espais de la Guerra Civil) i participant en el projecte del Pla especial de protecció de les restes de la Guerra Civil del coll de Balaguer (2015).

Jordi Solé Jiménez (L’Hospitalet de l’Infant, 1986). Llicenciat en Dret i màster en Dret Ambiental per la Universitat Rovira i Virgili; ha participat en diversos projectes sobre la Guerra Civil, com el Pla especial de protecció de les restes de la Guerra Civil del coll de Balaguer (2015), i la creació de visites guiades. És també conseller delegat de Saltum HISTORIA VIVA i membre de la Secció de la Guerra Civil del Centre d’Estudis de l’Hospitalet de l’Infant (CELHI).

Alfons Tejero Farnós (Tarragona, 1964). Empresari de professió, és autor de diferents publicacions, entre les quals destaquen Recull de les cases antigues de l’Hospitalet de l’Infant (2006) i Inventari de les restes històriques i arqueològiques del coll de Balaguer (2008). Va dur a terme la descoberta, primera recerca de camp i primera catalogació de les fortificacions de la guerra civil espanyola del coll de Balaguer.